CELEX: 32021R0413
Language: hr
Date: 2021-03-08 00:00:00
Title: Provedbena uredba Komisije (EU) 2021/413 оd 8. ožujka 2021. o produljenju odobrenja aktivne tvari niskog rizika krvno brašno u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011 (Tekst značajan za EGP)

9.3.2021   
               
               
                  HR
               
               
                  Službeni list Europske unije
               
               
                  L 81/32
               
            
         PROVEDBENA UREDBA KOMISIJE (EU) 2021/413
         оd 8. ožujka 2021.
         o produljenju odobrenja aktivne tvari niskog rizika krvno brašno u skladu s Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja i o izmjeni Priloga Provedbenoj uredbi Komisije (EU) br. 540/2011
         (Tekst značajan za EGP)
         EUROPSKA KOMISIJA,
         uzimajući u obzir Ugovor o funkcioniranju Europske unije,
         uzimajući u obzir Uredbu (EZ) br. 1107/2009 Europskog parlamenta i Vijeća od 21. listopada 2009. o stavljanju na tržište sredstava za zaštitu bilja i stavljanju izvan snage direktiva Vijeća 79/117/EEZ i 91/414/EEZ (1), a posebno njezin članak 20. stavak 1. u vezi s člankom 22. stavkom 1.,
         budući da:
         
                     (1)
                  
                  
                     Direktivom Komisije 2008/127/EZ (2) krvno brašno uvršteno je u Prilog I. Direktivi Vijeća 91/414/EEZ (3) kao aktivna tvar.
                  
               
                     (2)
                  
                  
                     Aktivne tvari uvrštene u Prilog I. Direktivi 91/414/EEZ smatraju se odobrenima u skladu s Uredbom (EZ) br. 1107/2009 te su uvrštene u dio A Priloga Provedbenoj uredbi Komisije (EU) br. 540/2011 (4).
                  
               
                     (3)
                  
                  
                     Odobrenje aktivne tvari krvno brašno, kako je navedena u dijelu A Priloga Provedbenoj uredbi (EU) br. 540/2011, istječe 31. kolovoza 2021.
                  
               
                     (4)
                  
                  
                     Zahtjev za produljenje odobrenja aktivne tvari krvno brašno podnesen je u skladu s člankom 1. Provedbene uredbe Komisije (EU) br. 844/2012 (5) u roku predviđenom tim člankom.
                  
               
                     (5)
                  
                  
                     Podnositelj zahtjeva dostavio je dodatnu dokumentaciju u skladu sa zahtjevima iz članka 6. Provedbene uredbe (EU) br. 844/2012. Država članica izvjestiteljica utvrdila je da je zahtjev potpun.
                  
               
                     (6)
                  
                  
                     Država članica izvjestiteljica nakon savjetovanja s državom članicom suizvjestiteljicom pripremila je nacrt izvješća o ocjeni produljenja i dostavila ga 18. veljače 2019. Europskoj agenciji za sigurnost hrane („Agencija”) i Komisiji.
                  
               
                     (7)
                  
                  
                     Agencija je nacrt izvješća o ocjeni produljenja dostavila podnositelju zahtjeva i državama članicama na podnošenje primjedbi te je primljene primjedbe proslijedila Komisiji. Agencija je uz to sažetak dodatne dokumentacije učinila dostupnim javnosti.
                  
               
                     (8)
                  
                  
                     Agencija je 31. siječnja 2020. Komisiji dostavila zaključak (6) o tome može li se pretpostaviti da krvno brašno ispunjava mjerila za odobravanje predviđena u članku 4. Uredbe (EZ) br. 1107/2009. Komisija je 16. srpnja 2020. Stalnom odboru za bilje, životinje, hranu i hranu za životinje dostavila početno izvješće o produljenju odobrenja i nacrt uredbe za krvno brašno.
                  
               
                     (9)
                  
                  
                     Komisija je pozvala podnositelja zahtjeva da podnese primjedbe o zaključku Agencije i o izvješću o produljenju odobrenja u skladu s člankom 14. stavkom 1. trećim podstavkom Provedbene uredbe (EU) br. 844/2012. Podnositelj zahtjeva podnio je primjedbe, koje su pažljivo pregledane.
                  
               
                     (10)
                  
                  
                     Za jednu ili više reprezentativnih uporaba najmanje jednog sredstva za zaštitu bilja koje sadržava aktivnu tvar krvno brašno utvrđeno je da su mjerila za odobravanje predviđena u članku 4. Uredbe (EZ) br. 1107/2009 ispunjena. Stoga je primjereno produljiti odobrenje aktivne tvari krvno brašno.
                  
               
                     (11)
                  
                  
                     Procjena rizika za produljenje odobrenja aktivne tvari krvno brašno temelji se na ograničenom broju reprezentativnih uporaba, no time se ne ograničavaju uporabe za koje se mogu odobriti sredstva za zaštitu bilja koja sadržavaju krvno brašno.
                  
               
                     (12)
                  
                  
                     Na temelju procjene države članice izvjestiteljice i Agencije te uzimajući u obzir predviđene uporabe, nije utvrđeno nijedno iznimno zabrinjavajuće područje.
                  
               
                     (13)
                  
                  
                     Kad je riječ o kriterijima za utvrđivanje svojstava endokrine disrupcije iz točaka 3.6.5. i 3.8.2. Priloga II. Uredbi (EZ) br. 1107/2009, zaključak je Agencije da je vrlo malo vjerojatno da je krvno brašno endokrini disruptor. Komisija stoga zaključuje da se krvno brašno ne treba smatrati tvari sa svojstvima endokrine disrupcije.
                  
               
                     (14)
                  
                  
                     Komisija smatra i da je krvno brašno aktivna tvar niskog rizika u skladu s člankom 22. Uredbe (EZ) br. 1107/2009 jer ono nije tvar koja izaziva zabrinutost te ispunjava uvjete utvrđene točkom 5. Priloga II. Uredbi (EZ) br. 1107/2009. Osim toga, krv je dio životinjskog tijela i uobičajena je njezina prisutnost u prehrani ljudi.
                  
               
                     (15)
                  
                  
                     U skladu s člankom 20. stavkom 3. Uredbe (EZ) br. 1107/2009 u vezi s njezinim člankom 13. stavkom 4. trebalo bi na odgovarajući način izmijeniti Provedbenu uredbu (EU) br. 540/2011.
                  
               
                     (16)
                  
                  
                     Provedbenom uredbom Komisije (EU) 2020/1160 (7) rok važenja odobrenja za krvno brašno produljen je do 31. kolovoza 2021. kako bi se postupak produljenja mogao završiti prije isteka tog roka. Međutim, budući da se odluka o produljenju odobrenja donosi prije isteka tog produljenog roka važenja, ova bi se Uredba trebala početi primjenjivati prije tog datuma.
                  
               
                     (17)
                  
                  
                     Mjere predviđene u ovoj Uredbi u skladu su s mišljenjem Stalnog odbora za bilje, životinje, hranu i hranu za životinje,
                  
               DONIJELA JE OVU UREDBU:
         
            Članak 1.
            Produljenje odobrenja aktivne tvari
            Odobrenje aktivne tvari krvno brašno, kako je navedena u Prilogu I., produljuje se u skladu s uvjetima utvrđenima u tom Prilogu.
         
         
            Članak 2.
            Izmjene Provedbene uredbe (EU) br. 540/2011
            Prilog Provedbenoj uredbi (EU) br. 540/2011 mijenja se u skladu s Prilogom II. ovoj Uredbi.
         
         
            Članak 3.
            Stupanje na snagu i datum primjene
            Ova Uredba stupa na snagu dvadesetog dana od dana objave u Službenom listu Europske unije.
            Primjenjuje se od 1. travnja 2021.
         
         
            Ova je Uredba u cijelosti obvezujuća i izravno se primjenjuje u svim državama članicama.
            Sastavljeno u Bruxellesu 8. ožujka 2021.
            
               
                  Za Komisiju
               
               
                  Predsjednica
               
               Ursula VON DER LEYEN
            
         
         
            (1)  SL L 309, 24.11.2009., str. 1.
         
         
            (2)  Direktiva Komisije 2008/127/EZ od 18. prosinca 2008. o izmjeni Direktive Vijeća 91/414/EEZ radi uvrštavanja nekoliko aktivnih tvari (SL L 344, 20.12.2008., str. 89.).
         
            (3)  Direktiva Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (SL L 230, 19.8.1991., str. 1.).
         
            (4)  Provedbena uredba Komisije (EU) br. 540/2011 od 25. svibnja 2011. o provedbi Uredbe (EZ) br. 1107/2009 Europskog parlamenta i Vijeća u pogledu popisa odobrenih aktivnih tvari (SL L 153, 11.6.2011., str. 1.).
         
            (5)  Provedbena uredba Komisije (EU) br. 844/2012 od 18. rujna 2012. o određivanju odredaba potrebnih za provedbu postupka obnavljanja odobrenja za aktivne tvari, kako je predviđeno Uredbom (EZ) br. 1107/2009 Europskog parlamenta i Vijeća o stavljanju na tržište sredstava za zaštitu bilja (SL L 252, 19.9.2012., str. 26.).
         
            (6)  EFSA Journal 18(2):6006, doi: 10.2903/j.efsa.2020.6006. Dostupno na internetu: https://www.efsa.europa.eu/fr/efsajournal/pub/6006.
         
            (7)  Provedbena uredba Komisije (EU) 2020/1160 оd 5. kolovoza 2020. o izmjeni Provedbene uredbe (EU) br. 540/2011 u pogledu produljenja roka važenja odobrenja aktivne tvari aluminijev amonijev sulfat, aluminijev silikat, krvno brašno, kalcijev karbonat, ugljikov dioksid, ekstrakt čajevca, ostaci destilacije masti, masne kiseline C7 do C20, ekstrakt češnjaka, giberelinska kiselina, giberelini, hidrolizirani proteini, željezov sulfat, kiselgur (dijatomejska zemlja), biljna ulja/ulje uljane repice, kalijev hidrogen karbonat, kvarcni pijesak, riblje ulje, repelenti životinjskog ili biljnog podrijetla koji odbijaju mirisom/ovčja mast, ravnolančani feromoni za leptire (red Lepidoptera), tebukonazol i urea (SL L 257, 6.8.2020., str. 29.).
      
      
         
            PRILOG I.
            
                        
                           Uobičajeni naziv, identifikacijski brojevi
                        
                     
                     
                        
                           Kemijski naziv prema IUPAC-u
                        
                     
                     
                        
                           Čistoća  (1)
                        
                     
                     
                        
                           Datum odobrenja
                        
                     
                     
                        
                           Prestanak odobrenja
                        
                     
                     
                        
                           Posebne odredbe
                        
                     
                  
                        Krvno brašno
                        90989-74-5
                        909
                     
                     
                        Nije primjenjivo
                     
                     
                        100-postotno krvno brašno s udjelom hemoglobina od najmanje 80 %.
                     
                     
                        
                           1. travnja 2021.
                        
                     
                     
                        
                           31. ožujka 2036.
                        
                     
                     
                        Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za aktivnu tvar krvno brašno, a posebno njegovi dodaci I. i II.
                        Države članice obraćaju posebnu pozornost:
                        
                                    —
                                 
                                 
                                    na zaštitu riba i vodenih beskralježnjaka ako se primjenjuju manje precizne tehnike prskanja, i
                                 
                              
                                    —
                                 
                                 
                                    na potrebu da se sredstva za zaštitu bilja koja sadržavaju krvno brašno prije uporabe promiješaju kako bi se proizvod navlažio.
                                 
                              
                  
               (1)  Dodatni podaci o identifikaciji i specifikaciji aktivne tvari dostupni su u izvješću o produljenju.
         
      
      
         
            PRILOG II.
            Prilog Provedbenoj uredbi Komisije (EU) br. 540/2011 mijenja se kako slijedi:
            
                        1.
                     
                     
                        u dijelu A briše se unos 222. za krvno brašno;
                     
                  
                        2.
                     
                     
                        u dijelu D dodaje se sljedeći unos:
                        
                                    
                                       Br.
                                    
                                 
                                 
                                    
                                       Uobičajeni naziv, identifikacijski brojevi
                                    
                                 
                                 
                                    
                                       Kemijski naziv prema IUPAC-u
                                    
                                 
                                 
                                    
                                       Čistoća
                                        (*)
                                    
                                 
                                 
                                    
                                       Datum odobrenja
                                    
                                 
                                 
                                    
                                       Prestanak odobrenja
                                    
                                 
                                 
                                    
                                       Posebne odredbe
                                    
                                 
                              
                                    
                                       „26.
                                 
                                 
                                    Krvno brašno
                                    90989-74-5
                                    909
                                 
                                 
                                    Nije primjenjivo
                                 
                                 
                                    100-postotno krvno brašno s udjelom hemoglobina od najmanje 80 %.
                                 
                                 
                                    
                                       1. travnja 2021.
                                    
                                 
                                 
                                    
                                       31. ožujka 2036.
                                    
                                 
                                 
                                    Za provedbu jedinstvenih načela iz članka 29. stavka 6. Uredbe (EZ) br. 1107/2009 moraju se uzeti u obzir zaključci izvješća o produljenju za aktivnu tvar krvno brašno, a posebno njegovi dodaci I. i II.
                                    Države članice obraćaju posebnu pozornost:
                                    
                                                —
                                             
                                             
                                                na zaštitu riba i vodenih beskralježnjaka ako se primjenjuju manje precizne tehnike prskanja, i
                                             
                                          
                                                —
                                             
                                             
                                                na potrebu da se sredstva za zaštitu bilja koja sadržavaju krvno brašno prije uporabe promiješaju kako bi se proizvod navlažio.
                                             
                                          
                              
                  
               (*)  Dodatni podaci o identifikaciji i specifikaciji aktivne tvari dostupni su u izvješću o produljenju.”